ОСНОВНО УЧИЛИЩЕ ”ХРИСТО СМИРНЕНСКИ”

с. Радиево 6427; ул.”Партизанска” № 31 ; тел.(03923) 22-66 ; E-mail: ouradievo@abv.bg

Утвърждавам: / п/

Заповед № 18/ 15. 09. 2021г

/ Ваня Димитрова/

**Стратегия за развитие на Подготвителна група**

**към ОУ „Христо Смирненски“, с. Радиево**

 **в периода 2021 – 2025 година**

"Преди да започнем да чертаем определени програми за децата, от която и да е възрастова степен, ние трябва да се опитаме да се отърсим от рутинността и стереотипите, в които се чувстваме удобно без промени години наред. Още – да осъзнаем, че това са децата на нацията ни - тези от малкото патриархално селце до тези, изгубени в анонимността на големия град. Да се опитаме да определим онези елементи, които са най-съществени за успеха на която и да е образователна стратегия."

"Училището място за деца"

Х. Плакроуз

Стратегия е основана на разбирането, че главна ценност в образователната система е детето. Всяка идея в стратегията за развитие е осмислена през призмата на тази ценност. Интересите на останалите участници в образователния процес следва да бъдат подчинени на основната цел - осигуряване на равен достъп и качествено образование за нашите деца.

 МИСИЯ

Полага основите за учене през целия живот чрез осигуряване на физическото, познавателното, езиковото, духовно-нравственото, социалното, емоционалното и творческото развитие на децата, вземайки предвид значението на играта в процеса на педагогическото взаимодействие и осигурявайки равен шанс на всяко дете при постъпването му в училище. Утвърждаване на такива съвременни иновационни модели на образователна дейност в подготвителна група, които да осигурят максимално развитие на детския личностен потенциал, да създадат възможности за пълноценна социална реализация на детето и развитие на способностите му в процеса на възпитание и обучение; поставяне основите в личностното развитие на бъдещите граждани на Европа, съхранили своята национална култура и родова идентичност; формиране на децата като личности: рационални, с критическо мислене и творчески нагласи, притежаващи богатство от широки интереси, знания, умения, компетенции, умеещи да взаимодействат с околните. Превръщане на подготвителната група в желано и любимо място за децата, с подходящо организирани пространства за игра, познание и общуване. Превръщане на детското заведение и в ценено място за сътрудничество и просперитет на семействата и екипа.

ВИЗИЯ

В Подготвителна група към ОУ „Христо Смирненски“ се стремим да привлечем децата с обновена и поддържана материална база, модерна институция за предучилищно образование, съхранила българските образователни традиции и предоставяща съвременни условия за развитие на личностния потенциал , привлекателна за децата, удовлетворяваща за родителите. Утвърждаване в общественото пространство на детското заведение като модерна гъвкава, конкурентна и необходима предучилищна институция, като среда за социално - културна, възпитателна и образователна работа, като център за творчество, като съмишленик и партньор на деца, родители и учители.

* Място, където детето се чувства щастливо, защитено, разбирано и подкрепяно.
* Предпочитана среда за 5 – 6-годишните деца, където се гарантира тяхното умствено, емоционално, социално, личностно и здравно – физическо развитие.
* Център за родители, търсещи и намиращи подкрепа, съгласие, сътрудничество, педагогическа информация.
* Средище на хора, които обичат децата и професията си, поддържат квалификацията си на съвременно равнище, стремят се към висока професионална реализация и са удовлетворени от работата си.
* Осигуряване на условия за задължително предучилищно образование на деца на 4 годишна възраст.

Главна цел

Цел на стратегията е създаването на модерна, ефективна и постоянно развиваща се система за възпитание и образование, в центъра на която е детето с неговите личностни качества и интелектуален потенциал и която осигурява качествено развитие на детската личност.

* Създаване на оптимални условия за организиране на такава педагогическа дейност, която следвайки принципа за индивидуалния темп на развитие, да допринесе за цялостното хармонично развитие на детето.
* Компетентно и гъвкаво прилагане на стратегии и приоритети, осигуряващи единство във възпитателно – образователната работа в подготвителните групи и началната училищна степен, съобразено с действителните образователни нужди и реалните възможности на децата.
* Възпитаване на уважение и толерантност към различията, прилагане на личностния подход при интегриране на деца със специални образователни потребности, опирайки се на действащото законодателство и активното сътрудничество с родителската общност.

I. ПОДХОДИ И ФОРМИ НА ПЕДАГОГИЧЕСКОВЗАИМОДЕЙСТВИЕ

1. ПОДХОДИ НА ПЕДАГОГИЧЕСКО ВЗАИМОДЕЙСТВИЕ

Хуманно – личностен подход:

* Личният опит е в основата на субективния опит – полудневната група осъзнава и систематизира стихийния опитна детето;
* Възпитаването и обучението на детето се осъществяват чрез съчетаване на словесните с игрови, нагледни и практически интерактивни техники;
* Придобиване от детето на културни компетенции чрез водещата игрова дейност;
* Търсене на индикатори за вътрешна динамика на игра и усвояване, на познание и креативност;
* Осигуряване на самоактуализацията на индивидуалността – стабилност, присъединяване и приемане, самоуважение и толерантност.

Рефлексивен и ценностно – ориентиран подход:

* Развитие на самооценка, самоконтрол – саморегулация при решаване на игрови, практически и познавателни задачи;
* Интегриране на всички процеси на взаимодействие, които развиват детската индивидуалност с цел стимулиране на представи, умения и компетенции;
* Стимулиране на междукултурната рефлексия в европейското образователно пространство.

Ситуационен подход:

* Усвояване на знания и умения в ежедневните ситуации в полудневната група, в които децата се учат да действат автономно и компетентно;
* Създаване на мотивация за участие в различните дейности, които влияят върху цялостното развитие на децата и тяхната активна позиция;
* Позволява проектирането на различни ситуации, които рефлектират върху практиката;
* Личностно ориентиран.

2. ФОРМИ НА ПЕДАГОГИЧЕСКО ВЗАИМОДЕЙСТВИЕ – ОСНОВНИ И ДОПЪЛНИТЕЛНИ

Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са: учителят и детето. Формите на педагогическо взаимодействие в програмната система са основна и допълнителна.

Основната форма на педагогическо взаимодействие е педагогическата ситуация, която протича предимно под формата на игра. Тя се организира само в учебно време (15 септември- 31 май). Чрез нея се интегрират двата процеса – на възпитание и обучение, съобразени с играта и личният предметно – практически опит на детето в групата. Основната форма на педагогическо взаимодействие се провежда при реализиране на образователните направления: български език и литература, математика, околен свят, изобразително изкуство, музика, конструиране и технологии и физическа култура.

Чрез допълнителните форми на педагогическо взаимодействие се разширяват и усъвършенстват отделни компетентности на детето, което допринася за личностното развитие и за разнообразяване на живота на детето. Допълнителните форми се организират от учителя, в зависимост от интересите, потребностите и възможностите на децата. Например: Утринна гимнастика, подготовка за закуска, дейност по избор на детето, празници, отбелязване на рождени дни, работа по ателие (с родители), посещение в местната библиотека.

II. РАЗПРЕДЕЛЕНИЕ НА ФОРМИТЕ НА ПЕДАГОГИЧЕСКО ВЗАИМОДЕЙСТВИЕ

|  |  |  |  |
| --- | --- | --- | --- |
| № | Образователно направление | 5 – 6 год. | 6 – 7 год. |
| 1. | Български език и литература | 3 | 3 |
| 2. | Математика | 3 | 3 |
| 3. | Околен свят | 2 | 2 |
| 4. | Изобразително изкуство | 2 | 2 |
| 5. | Музика | 2 | 2 |
| 6. | Физическа култура | 3 | 3 |
| 7. | Конструиране и технологии | 2 | 2 |
|  | Общ брой: | 17 | 17 |

Стратегията е приета за периода 2021-2025г, одобрена е от обществения съвет с Протокол № 6, приета на Педагогически съвет с протокол № 9 / 14.09.2021г. Утвърдена със Заповед на директора № 18 / 15. 09. 2021г